**PÁLYÁZATI PÓTFELHÍVÁS**

**Pályázati feltételek a 2017/18-as tanévi**

**Erasmus+ szakmai gyakorlati célú hallgatói mobilitás programhoz**

**a Szent István Egyetem**

**TÁJÉPÍTÉSZETI ÉS TELEPÜLÉSTERVEZÉSI KARÁN**

**A pályázatok** **benyújtási határideje: 2017.10.30. hétfő 12:00**
A pályázat benyújtási **helye:** Villányi út 35-43. K épület fsz.1. Nemzetközi Iroda hétfő és szerda 9.00-12.00, péntek 9.00-10.00 Tel: 06 1 3057314)
A pályázat **benyújtható:**személyesen vagy megbízott által, illetve postai úton (ebben az esetben a postabélyegző számít). A kinyomtatott jelentkezési lapot és kért dokumentumokat átlátszó tasakban kérjük leadni, e-mailben elküldve nem fogadjuk el.

**Kihez lehet fordulni a kérdésekkel:**
**Hangay-Tímár Boglárka kari koordinátor,** H.T.Boglarka@tajk.szie.hu (Nemzetközi IrodaK épület fsz. 1., hétfő és szerda 9.00-12.00, péntek 9.00-10.00 Tel: 06 1 3057314)

**Pályázhatnak:**
Minden beiratkozott hallgató pályázhat, ha az Erasmus általános feltételeinek megfelel és a tavaszi félévben aktív jogviszonnyal fog rendelkezni.
Fogadónyilatkozat szükséges. (lehet a pályázati határidő után is)

**Az intézményválasztással kapcsolatos megkötések, ajánlások**:
A nyelvvizsgának, nyelvtudásának megfelelően válasszanak gyakorlati helyet!

**Javasolt mobilitási időpont:**
BSc 3. félévétől Kurzusok felvétele esetén nincsenek preferált félévek. Szakdolgozat/diplomamunka írás esetén csak a képzési idő utolsó évére lehet pályázni: azaz a kiutazáskor a BSc-n a 6 és 7. féléves, MSc-n a 3. és 4. féléves lehet a dolgozat író hallgató, illetve PhD hallgatók előzetes egyeztetés alapján a képzésük bármely szakaszában mehetnek dolgozatuk írására a partner intézményekbe.

**Az Erasmus tanulmányok (tárgyak) itthoni elfogadtatásával kapcsolatos előzetes figyelmeztetések, tanácsok:**

**Beiratkozás**
Mivel az Erasmus pályázó a külföldi részképzés félévében beiratkozott hallgató kell, hogy legyen a Szent István Egyetemen, ezért IRATKOZZON BE a képzés regisztrációs hetében a NEPTUN-on keresztül.
**Itthoni tárgyfelvétel**

* Ha itthoni tárgyakat vesz fel, azt a regisztrációs, vagy az azt követő héten NEPTUN-ban tegye meg!
* Figyelem! A felvett, de nem teljesített tárgyakért a vonatkozó díjtételt meg kell fizetni!
* Ha az adott félévre nem vesz fel itthoni tárgyakat, akkor feltétlenül vegye fel a kapcsolatot a tárgyfelvételi időszakban a Dékáni Hivatalban a tanulmányi ügyintézőjével.

**Tárgyelfogadtatás**
Kiutazás előtti teendők:
KÉRELEM formanyomtatvány szakmai gyakorlat elfogadására

* Neptunból letölthető,kitöltés után elektronikusan kell benyújtani a Neptunon keresztül
* Egyéni tanrend esetén az itthon felvett tárgyat a vizsgaidőszak utolsó napjáig teljesíteni kell (oktatóval előtte egyeztetés szükséges)!
* A tanulni kívánt tárgyak listáját (LearningAgreement) - tantárgyleírást mellékelve – be kell mutatni kiutazás előtt a Kreditátviteli Bizottság képviselőjének (Dr. Boromisza Zsombor egyetemi adjunktus), aki megadja a kreditelfogadás mértékét és aláírásával hagyja jóvá.

 Hazaérkezés utáni teendők:

* Tárgybefogadtatási kérelem benyújtása visszaérkezés után azonnal (Neptunban intézendő). A tárgyelfogadtatás a fogadó intézmény által kiállított hivatalos Transcript of Records dokumentum alapján történik. Tárgyat csak kredittel és érdemjeggyel tudunk elfogadni, (szükséges hozzá a külföldi értékelési rendszer ECTS magyarázata). A Kreditátviteli Bizottság döntését követően a befogadott eredményeka Dékáni Hivatal által kerülnek beírásra a NEPTUN-ba.
* Célszerű a Transcript of Records dokumentumot személyesen elkérni a fogadó intézmény koordinátorától, ha lehetséges – ezzel rengeteg időt spórolhat!

**HATÁRIDŐ**: Legkésőbb a következő félév regisztrációs hetének végéig! A kiutazás féléve szerinti vizsgaidőszak utolsó napját követően a tárgyak befogadása csak a következő aktív félévre történhet meg!

**A benyújtandó pályázati anyag:**

* **Kitöltött pályázat kinyomtatott jelentkezési lapja**aláírva és **fényképpel** ellátva **3 példányban** (két példány lehet másolat)**. A jelentkezési lapot zsámítógépen kérjük kitölteni (olvashatóság miatt) és a  legutolsó módosítás után kinyomtatni.**
* **Tanulmányi eredmények – Neptunból kinyomtatva** (Tanulmányok/tanulmányi átlagok oldalainak Print screen nyomtatott változata a teljesített félévekre vonatkozóan) Hitelesíttetni nem kell.
* **A nyelvtudást igazoló dokumentumok – tanulmányoknyelve** 1 pld,
* **ha pontot ér a második nyelv, akkor annak vagy a további nyelvnek a dokumentuma is** 1 pld

A bizonyítványokról másolatot kérünk, melyet nem szükséges hitelesíttetni.
Ha a nyelvtudást a Nyelvi Tanszék igazolja, akkor a tanszéki igazolást fejléc/céges papíron, pecséttel aláírással és dátummal ellátva kérjük.
A legalább B2 szintű nyelvtanfolyam elvégzését nyelviskola vagy magántanár igazolhatja (fejléces/céges papír, pecsét, aláírás, dátum).
A legalább 2 félév szakfordító képzés és az egyetemen végzett legalább 3 félévnyi nyelvi kurzus bizonyítása vagy a Neptunból kinyomtatva Print screen változatban (minden elvégzett félévre vonatkozóan) vagy a papír formátumú index vonatkozó oldalainak másolatával történik
Elegendő minden nyelvből a legmagasabb szintű igazolást benyújtani.
A le nem igazolt nyelvtudást nem tudjuk beszámítani a pályázat elbírálásakor!

* **Igazolások az egyéb szakmai és közösségi tevékenységekről**:

Csak az igazolást kiállító iroda/tanszék fejléces papírjára nyomtatva, ill. az arra jogosult személyaláírásával és pecsétjével ellátva fogadható el. A szabályosan le nem igazolt szakmai tevékenységet nem tudjuk beszámítani a pályázat elbírálásakor!
Az elfogadható tevékenységek körét külön melléklet tartalmazza.
A tevékenységekért járó pontokat az adott szervezet ajánlja meg a hallgatónak. A fejléces papíron elkészített, aláírással és pecséttel ellátott igazolást egyetemi közösségi tevékenységeknél a HÖK ellenőrzi és ellenjegyzi.
**A tanulmányi (vagy szakdolgozat-írási) program terve:**
Intézményenként max. 1 oldalon, 1 példányban, a tanulmányok nyelvén, nyomtatva. Tartalmazza a fogadóintézmény kínálatából kiválasztott, külföldön elvégezni kívánt tantárgyak felsorolását.
A szakdolgozat-írási / doktori tézis-írás célból kiutazni kívánó pályázók a tantárgylista helyett szakdolgozati / doktori munkatervet tervet készítenek, melyet az itthoni témavezetőjükkel (tanszékkel/karral) jóváhagyatnak. A témavezető/tanszék/kar igazolása azt is tartalmazza, hogy támogatják a pályázót a külföldi szakdolgozat-írást illetően**. A fogadópartnertől fogadónyilatkozat szükséges!**

* **Europass önéletrajz** (a [www.europass.hu](http://www.europass.hu/) oldalról letölthető)tanulmányok nyelvén 1 példányban (nyelvenként).
* **Igazolványképek:** 3 db felragasztva a jelentkezési lapokra (kettő lehet másolat)

A felsorolt dokumentumokból az itt megjelölt mennyiséget kell leadni (nem többet!), függetlenül a megpályázott gyakorlati helyek számától.
A teljes Erasmus pályázati anyagot minden esetben a kari Erasmus Irodában (Villányi út 35-43. K épület fsz.1. Nemzetközi Iroda) kell leadni – egy átlátszó, lefűzhető mappában, a megadott határidő előtt.

**A pályázat és a bírálat**folyamata (a változtatás jogát fenntartjuk, amennyiben a SZIE központi  pályázat úgy kívánja):
A pályázat két fordulóból áll.
Az **első fordulóban** (2017. október 11 - 2017. október 30. 12:00-ig) a pályázók benyújtják a teljes (!) pályázati anyagaikat a kari koordinátornál (Villányi út 35-43. K épület fsz.1. Nemzetközi Iroda). Az online rendszerben és nyomtatva benyújtott anyagokat a kari bizottság értékeli a mellékelt kari pontozási rendszer alapján.

A pályázat **második fordulójaként szóbeli** fordulót tartunk **2017. november 2 és 10**. között.
(A szóbeli meghallgatás egy kari bizottság előtt, a gyakorlat nyelvén történik. A bizottság összetétele: 1/2 fő kari oktató, 1 fő HÖK képviselő, 1 fő Erasmus koordinátor.  A kari szóbeli meghallgatáson a bizottság azt pontozza, hogy a hallgató mennyire motivált, illetve alkalmas-e arra, hogy a megpályázott külföldi helyen Erasmus+ gyakorlatot folytasson.)

A beadott pályázati anyagot a **mellékelt pontozási rendszer** szerint értékeljük.
A részeredmények összesítése után elkészül a kari és a campus rangsor, melyben a legjobbaktól elindulva kiosztásra kerülnek a szerződések alapján rendelkezésre álló helyek.

**Az eredmények közzététele**
A pályázat összesített eredményét (pontszámokat) **várhatóan 2017.**november  **20-ig** kifüggesztjük a faliújságra, és feltesszük a kari honlapra Neptun kóddal.

**A fellebbezés módja:**
Írásban, kérvény formájában a kari koordinátornak címezve a Dékáni Hivatalba benyújtva **november 22 12:00 óráig**.
**Végleges eredmény a fogadó helyekkel várhatóan: november 24**

**Figyelem! A fenti kari pályázati feltételek a SZIE (Szent István Egyetem) Nemzetközi Irodája által közzétett Pályázati felhívás részét képző Általános pályázati feltételeket egészítik ki vagy szűkítik. A Pályázati felhívás, az Általános pályázati feltételek és a kari pályázati feltételek együtt értelmezhetők!**

* 1. **melléklet**

**A Szent István Egyetem Tájépítészeti és Településtervezési Karán Erasmus+mobilitással külföldi tanulmányi intézményben vagy gyakorlati helyen eltöltött tevékenységének elismerése**

Cél: a hallgatók külföldi tanulmányainak elősegítése, ösztönzése az által, hogy a hallgató egy teljes félévet kiválthasson, azt itthon beszámíthassa, és időben ne csússzon el tanulmányaival.

A teljes félév elfogadásának feltételei:

* Egy félév 30 ETS kredit, de min. 21 kredit vagy min. 5 tantárgy teljesítése **szaktárgyakból** elfogadható
* A hallgató előzetesen (még kiutazás előtt) a külföldi intézményben tervezett tantárgyfelvételi tervét benyújtja a Kreditátviteli Bizottságnak; a Bizottság hatásköre, hogy megállapítsa, hogy a tervezett tantárgyfelvétel megfelel-e a „szaktárgy” kritériumainak és beszámítható-e az előírt min. 21 kreditbe;
* az eljárás megkönnyítésére a Kar honlapján közzéteszi azoknak a tárgyaknak a listáját, amelyeket mérlegelés nélkül beszámít az előírt minimális 21 kreditbe (ECTS kataszter). Ennek alapját a hallgatóink által már ERASMUS mobilitás keretében teljesített tantárgyi lista adja.

Szakmai gyakorlat: az eljárás megegyezik a belföldön teljesített szakmai gyakorlatéval, azaz a gyakorlati hely elfogadó űrlapon kell jóváhagyatni a helyszínt a szakirány vagy szakvezetővel.
Indoklás: hallgatóink egy része nem engedheti meg magának, hogy tanulmányai egy vagy két félévvel meghosszabbodjanak ERASMUS mobilitása miatt;
A fenti eljárás miatt előfordulhat, hogy bizonyos tantárgyakat, amelyeket a mi tantervünk kötelezőként ír elő, a hallgató egy más, külföldön teljesített szakmai tárggyal vált ki; ezért javasoljuk, hogy szakirányos félévében kerüljön sor a külföldi tanulmányokra, hiszen hallgatóink azonos oklevelet kapnak, bár szakirányos képzésük eltér egymástól.

Kihez kell fordulni: Kreditátviteli Bizottság képviselőjeDr. Boromisza Zsombor egyetemi adjunktus

**2.** **melléklet**
**A Tájépítészeti és Településtervezési Kar hallgatóira vonatkozó Erasmus pontozási rendszer**

Összpontszám: maximum 100 pont

*Tanulmányi átlag (ösztöndíj index)*: maximum 30 pont
(Az első éves BSc hallgatóknál az első félév zárása utáni elért eredményt vesszük figyelembe, a felsőbb évfolyamokon a pályázat beadása előtt lezárt félévek eredménye számít)

|  |  |
| --- | --- |
| **Átlag átlag** | **pont** |
| 4,01-5,00 | **30** |
| 3,51-4,00 | **25** |
| 3,01-3,50 | **20** |
| 2,66-3,00 | **15** |
| 2,51-2,65 | **10** |
| 2,5-ig | **0** |

*Nyelvtudás / a tanulmányok nyelve*: maximum 20 pont
Felső általános vagy szakmai komplex nyelvvizsga                                               20 pont
Felső általános vagy szakmai írásbeli vagy szóbeli                                               19 pont
Közép általános vagy szakmai komplex                                                                 18 pont
Közép általános vagy szakmai írásbeli vagy szóbeli                                              16 pont
Nyelvi tanszéki igazolás EN, DE, FR, IT, ES, PT                                                   12 pont
Legalább 2 év szakfordítói képzés:                                                                        12 pont
Az egyetemen végzett legalább 3 félév                                                                  12 pont
Nyelviskolában végzett legalább közép szintű (B2) tanfolyam                               10 pont

Tanszéki igazolás alatt a Budai Campus Nyelvi Tanszékétől (illetve ha az adott nyelvet a Budai Campuson nem oktatják, akkor a Pesti Campus nyelvi lektorátusától származó oktatói igazolást kell érteni, mely tanszéki/lektorátusi fejléces papíron, aláírással – pecséttel ellátva készül, és nyilatkozik a hallgató nyelvtudásáról: megfelelő-e az adott nyelven, egyetemi szinten folytatandó külföldi tanulmányokhoz.

*Nyelvtudás / más nyelv*: maximum 7 pont
A tanulmányok nyelvén kívül…
+ 2 nyelvvizsga (min. középfok) 7 pont, + 1 felsőfok 7 pont; + 1 középfok 6 pont; + 1 tanszéki igazolás 4 pont; + egyetemen végzett min. 3 félév 4 pont,  + szakfordító képzés min. 2 félév 4 pont
Ezeket az igazolásokat is le kell adni, de itt már nem számít, szakmai vagy általános, ill., hogy írásbeli, szóbeli vagy komplex típusú-e a nyelvvizsga.

*Egyéb szakmai tevékenység*: maximum 18 pont, egyenként 3 pont, egy kategória max. 6 pont lehet.
Idegen nyelven végzett szakmai (nem nyelvi és nem országismereti v. kulturális) kurzus;
Szakkollégiumban vagy más egyetemhez köthető fórumon végzett tevékenység (kivéve a demonstrátori tevékenységet; pl. bizottsági tagság);
Tanulmányi versenyen való részvétel (az egyetemhez köthető,); Első évesek BSc-seknél középiskolai tanulmányi versenyeken elért eredmények: OKTV/SZÉTV: 1-10 hely 6 pont, 11-30.hely 3 pont, TUDOK: nagydíjas/első díjas 3 pont, Országos Ifjúsági Tudományos Innovációs Verseny: 1-3. hely 3 pont, Országos Művészeti Tanulmányi Verseny: 1-3. hely 3 pont.
TDK tevékenység, konferencián való részvétel; TDK díjazott: 1-2. helyezett vagy különdíj;
Demonstrátori tevékenység (tanszéki munkában való segédkezés);
Publikáció; Közösségi munka (egyetemi szakkollégiumi, ill. egyetemi szervezeti szervezői munka, Tandem programban való részvétel);
Szakfordítói képzésben való részvétel (min. 1 félév, max. 3 p.);
Szakmai gyakorlat (kivéve a kötelező, min. 1 hónap);
Kiemelkedő kulturális (pl. tánckari/énekkari) tevékenység (min. 1 év, max. 3 p.), kiemelkedő sportteljesítmény (min. megyei szintű helyezés) az egyetemi (csak első éveseknél a középiskolai) tanulmányok ideje alatt.
Vallási és politikai tevékenység nem fogadható el. Az egyéb szakmai tevékenységek körében a diploma megszerzéséhez kötelező tevékenység nem fogadható el.
Csak a hivatalos igazolással bizonyított tevékenység értékelhető (fejléc, aláírás és pecsét szükséges).

*Második forduló (szóbeli)*: maximum 25 pont